  Виталий Пронин Сменае 40 кузя удмурт егитъёс пыриськизы.Егит азьветлӥсьёс Выль ар шутэтскон нуналъёсы тэк ӧз пуке - ужазы  «Вамыш» лагерьын. Арысь аре удмурт егитъёслэн «Шунды» огазеяськонзылэн сменаез люка бадӟым классъёсын дышетскисьёсты но студентъёсты. 5 нунал ӵоже соос пӧртэм ӧръёсъя ужазы. Туэ «Вамыш» дасяз вуоно вожатойёсты, видеоен, крезьгурен вырисьёсты но ужрад радъясьёсты. Ӵапак удмурт культуралэн та удысъёсаз шуг-секытъёс кылдыло.- Сменае 40 кузя удмурт егитъёс пыриськизы, - вера «Шунды» огазеяськонлэн правлениезлэн ёзчиез Алина Чернова. - Соос паймытӥзы быгатонлыкъёсынызы: пӧлазы вал кылбурчиос, кырӟасьёс, суредаськисьёс, политикаен тунсыкъяськисьёс, битбоксеръёс но эктӥсьёс. Соос мылысь-кыдысь пыриськизы удмурт кылын «Крокодил» шудонэ, крезьгур сурасьёс пӧлын ӵошатсконэ, спорт шудонъёсы.Со сяна,  арысь аре егитъёсын ужало психологъёс. Кызьы нюръяськыны шуг-секытъёсын, кыӵе со зэмос воргорон валэктӥзы психологъёс Ирина Трубицына но Лариса Ускова. Пиналъёслэн сюлмазы пыриз Удмурт театрысь артистъёсын пумиськон. Соос егитъёслы В. Шукшинлэн веросъёсызъя спектакль адӟытӥзы. Егит чеберинаос понна ортчиз мастер-класс. Табере соос тодо, кызьы чебер дӥсяськыны но ымнырез шонер буяны.Йылпумъян ужрад но туэ выль сямен ортчиз - ужрадъёсты дасясьёс  «Вечерний Ургант» телепередачалэсь адӟем каризы. Озьы котькуд отряд аслэсьтыз ужзэ возьматӥз: пиналъёсын ужасьёс адӟытӥзы зэмос вожатойлэсь туссэ, видеоен вырисьёс «Шунды» проектъёслы промо-роликъёс кылдытӥзы, куараен вырисьёс ужрадлэн крезьгуро люкетэз понна кыл кутӥзы.Егитъёс мылкыдъёссэс али вотэсын шараяло, со тужгес дуноез, пусъё радъясьёс.  Галина Аверкиева, кылсярысь, «Вамыше» 3 пол ветлӥз ни, шуэ, таиз смена тужгес золэз но пайдаёез вал.Мария Векшина Туспуктӥз Влад Степанов Теги: Егитъёс Шунды  